**210317**

**Екіншісі**

**Ертеңгі күн туралы уайымға салынбаңдар**

***«Сондықтан сендерге мынаны айтамын: не ішіп-жейміз деп өмірлеріңді, не киеміз деп тәндеріңді уайымдамаңдар!»***

***(Лұқа 12:22)***

Сөйтіп, Уэйн өзінің назарын болашаққа емес, бүгінгі күнге қарай аудартатын уақыт келді деп түсіне бастады! Ол: «Енді мен немерелерімнің қасында болғанда, анау мақаланы жазып тастау керек еді деп ойланбаймын. Жүгіріп жүргенімде, айналамдағы табиғатты тамашалаймын. Кездесуде отырған кезде, электронды поштаны тексеріп, келесі кездесулерге дайындалып отырмаймын.» - деп қорытындылайды.

Бұл сұрақта Уэйн Педерсон жалғыз адам емес. Біздің көпшілігіміз бір уақытта бірнеше тапсырманы орындап тастауға тырысамыз. «Жоқ» деп айта алмай, үнемі барлық адамдарға ұнауға тырысамыз.

Теледидардан ойын көріп отырып, бір уақытта газет оқып жатқан әкесінен кішкентай бала: «Әке, сіз жаңа ғана қандай сұраққа «Иә» деп айтқаныңызды білесіз бе?» - деп сұрағанда, әкесі баласының не туралы айтып жатқанын мүлдем түсінбей калды.

Гүлдерді иіскеп, балаларыңыздың ашқан таңғажайыптарынан ләззат алуға, әйеліңіздің күлімсіреуін байқап, қолыңыздан ұстауынан рахат алуға уақыт бөліңіз. Киелі кітапта «бүгін» сөзі 194 рет, ал «ертең» сөзі 81 рет қана айтылатыны таңқаларлық емес. Құдайдың назары бүгінгі күнде. «Кешегі күн – өтіп кеткен нәрсе. Ертеңгі күн - белгісіздік. Бүгінгі күн - бізге берілген сыйлық.»

Уэйн Педерсон бұдан былай өз хаттарында: «Бүгінгі күнге назар аударыңыз!» деп жазады. «Сонымен, ертеңгі күн туралы уайымға салынбаңдар! Ертеңгі күннің өз уайымдары болады. Әр күннің қиыншылығы өзіне жетерлік.» (Матай 6:34)